
Λίνα Παπαδοπούλου
Από τον Μαζωνάκη
στον Κασιδιάρη
Παρότι δεν υπάρχει φαινομενικά
αυτά πρόσωπα ως τέτοια, ανα-
δεικνύεται, στις συζητήσεις που
αυτά έχουν πυροδοτήσει, ένα οριζόντιο
ερώτημα: αν και κατά πόσο το κράτος πρέ-
πει να ελέγχει την αγορά και την πολιτική.
Από τη μια η ελεύθερη αγορά προϊόντων
και υπηρεσιών (υγείας ή άλλων), από την
άλλη η ελεύθερη αγορά ιδεών και πολιτι-
κών κομμάτων. Χρειάζονται περιορισμοί
και έλεγχοι ή θα πρέπει οι αγορές αυτές να
αφήνονται από το κράτος πλήρως ελεύθε-
ρες, για να αυτορρυθμιστούν, με βάση την
προσφορά και τη ζήτηση, ή των επιλογών
των καταναλωτών και των ψηφοφόρων
αντίστοιχα;
Στην απάντηση συναντώνται και συ-
γκρούονται δύο διακριτές παραδόσεις του
φιλελευθερισμού: ο «διαδικαστικός φιλε-
λευθερισμός» (ή «ελευθεριακότητα», ως
μετάφραση του libertarianism), με μόνη
βασική αξία την ελευθερία, και ο «ουσια-
στικός φιλελευθερισμός» (liberalism), με
κεντρική αξία την «ίση ελευθερία». Ο πρώ-
τος εκκινεί από την άρνηση της κρατικής
παρέμβασης και προστασίας, αφού αυτή
μπορεί να γίνει κηδεμονία και να διευρυνθεί
μέχρις αυθαιρεσίας, στο όνομα του κοινού
καλού· προκρίνει, συνεπώς, την ατομική
επιλογή και ευθύνη.
Στην αγορά προϊόντων και υπηρεσιών,
η ελευθερία του καταναλωτή προϋποθέ-
τει πληροφόρηση του καταναλωτή και
όχι ασυμμετρία ισχύος μεταξύ αυτού και
του παρόχου της υπηρεσίας. Είναι προφα-
νές ότι τα οικονομικά ισχυρά ολιγοπώλια
και καρτέλ, με κατάχρηση δεσπόζουσας
θέσης, ενώ τυπικά επιτρέπουν επιλογές,
στην πράξη ή και κατ’ αποτέλεσμα τις
περιορίζουν ή και τις καταργούν. Ετσι, ο
έλεγχός τους είναι προϋπόθεση για τη δι-
ατήρηση μακροπρόθεσμα της ελευθερίας
του ανταγωνισμού και των επιλογών των
καταναλωτών. Αντίστοιχα, στην πολιτική,
η δημοκρατία δεν είναι μόνον η αρχή της
πλειοψηφίας· είναι πραγματική δυνατό-
τητα εναλλαγής στην εξουσία, αντιπολί-
τευσης, ελευθερίας του λόγου σε συνθήκες
ισότητας και όχι φόβου, αποκλεισμού ή
βίας, με προστασία αναφαίρετων δικαιω-
μάτων όλων. Αν επιτραπεί σε ένα νεοναζι-
στικό κόμμα να διεκδικήσει την ψήφο των
πολιτών, θα το κάνει μέσω εκφοβιστικών
και βίαιων πρακτικών με τελικό σκοπό να
επιβάλει ένα καθεστώς αυταρχισμού και
αυθαιρεσίας. Οπως η ασύδοτη οικονομι-
κή ελευθερία και έλλειψη ελέγχων σήμε-
ρα μπορεί να καταργήσει τον ελεύθερο
ανταγωνισμό αύριο, έτσι και η απεριόρι-
στη ελευθερία των εχθρών της ελευθερί-
ας θα κάνει την τελευταία ευάλωτη ή και
ανύπαρκτη.
Ο Καρλ Πόπερ στο κλασικό του βιβλίο
Η ανοιχτή κοινωνία και οι εχθροί της (1945)
έχει επισημάνει αυτά τα «παράδοξα» της
ελευθερίας και της ανοχής. Σύμφωνα με
το πρώτο, η ελευθερία, αν σημαίνει απου-
σία κάθε ελέγχου, μπορεί να οδηγήσει σε
πολύ μεγάλο περιορισμό, επειδή αφήνει
τον ισχυρό ελεύθερο να υποδουλώσει τον
αδύναμο. Η δε απεριόριστη ανεκτικότητα
στους εχθρούς της ανεκτικότητας οδηγεί
αναπόφευκτα στην εξαφάνισή της.
Κάθε περιορισμός οφείλει, βεβαίως, σε
μια φιλελεύθερη δημοκρατική πολιτεία, να
στηρίζεται σε σαφή νόμο και σε συγκεκρι-
μένα στοιχεία οργανωμένης δράσης και
λειτουργίας κατά της δημοκρατικής τάξης
(όπως, εξάλλου, απαιτεί και το άρθρο 29
Συντ.), να είναι αναλογικός και να υπόκει-
ται σε ανεξάρτητη δικαστική κρίση. Σίγου-
ρα, όμως, η συνταγματική δημοκρατία, η
ελευθερία και η ανεκτικότητα όχι μόνον
δεν πλήττονται αλλά υπηρετούνται από
έναν εύλογο και δικαιοκρατικό εκλογικό
περιορισμό, όπως η υγεία (ως ουσιαστικό
αγαθό) υπηρετείται από ελέγχους στην
παροχή προϊόντων και υπηρεσιών που
(υποτίθεται ότι) την υπηρετούν, ακόμη
και αν αυτοί δεν αφήνουν εντελώς ελεύ-
θερη την οικονομική δραστηριότητα και
την επιλογή των ληπτών / καταναλωτών.
Η αντίθεση μεταξύ ουσιαστικού και δι-
αδικαστικού φιλελευθερισμού (ή, σε αδρές
γραμμές, μεταξύ κοινωνικού φιλελευθερι-
σμού και νεο-φιλελευθερισμού της ελεύ-
θερης αγοράς προϊόντων, υπηρεσιών και
ιδεών) είναι, λοιπόν, όχι μόνον φιλοσοφι-
κή αλλά και άκρως πρακτική. Αν μάλιστα
την επεκτείνουμε και σε άλλες σφαίρες −
όπως, ιδίως, στις επιπτώσεις της οικονομι-
κής ελευθερίας στο κλίμα ή σε εκείνες της
τεχνητής νοημοσύνης − είναι μια αντίθεση
που μπορεί, εν τέλει, να επηρεάσει τη συ-
νολική ύπαρξή μας, ως ανθρώπινου είδους.

